KS Daily View 13 ก.พ. 2023
13 กุมภาพันธ์ 2566

KS Daily View 13.02.2023 > โฟกัสรายงานเงินเฟ้อสหรัฐ 14 ก.พ. นี้! กลยุทธ์แนะเก็งกำไรหุ้นพลังงาน SET คาดแกว่งในกรอบ 1,655-1,670 จุด หุ้นแนะนำวันนี้ PTTEP
สรุปตลาดหุ้นเมื่อวันศุกร์
ในประเทศ SET Index ปิด 1664.57 จุด(-0.28%) โดยหุ้นที่ปรับขึ้นและหนุนดัชนี คือ ADVANC 3.3%, INTUCH 2.41%, AWC 2.6%ฯลฯ  ส่วนหุ้นที่ปรับลงแรงคือ MAKRO -3%, SCB -2.9%, DELTA -2.8% ฯลฯ
ต่างประเทศ : ตลาดหุ้นสหรัฐ อิง ดัชนี Dow Jones  0.5%, S&P500 -0.2%,ดัชนี Nasdaq -0.61%  โดย Sector ในดัชนี S&P500  กลุ่มที่ Outperform อาทิ  กลุ่ม  Energy  3.92% ถัดมาคือกลุ่ม Utilities 2%, Health cares -0.94% ส่วน Sector ที่ลงน้อยกว่าค่าเฉลี่ย คือกลุ่ม Consumer Discretionary -1.22%, Consumer Service -0.89%ฯลฯ
แนวโน้มตลาดหุ้นในประเทศ
เราประเมินสัปดาห์นี้ตลาดหุ้นไทยคาดแกว่งตัว 1630-1691 จุด คาดต้นสัปดาห์จะแกว่งตัวออกข้างรออัตราเงินเฟ้อสหรัฐ เดือน ม.ค. ที่จะประกาศ 14 ก.พ. ตลาดคาด +0.4% MoM และ +6.2% YoY ซึ่งหากตัวเลขออกมาสูงกว่าคาด  เราประเมินครึ่งสัปดาห์หลังอาจจะแกว่งตัวลงต่อ และคาดไม่ได้มีปัจจัยจัยบวกที่จะหนุนตลาดหุ้นขึ้น แต่ปัจจัยลบมีมาจากช่วงสัปดาห์ที่ผ่านมาการทยอยประกาศงบ 4Q22 ของกลุ่มหลักๆ อาทิ พลังงาน, ICT ฯลฯ โดยส่วนใหญ่ออกมาต่ำคาด ทำให้จะเห็นโมเมนตัมการปรับลดประมาณการณ์ลง อย่างไรก็ตามตลาดหุ้นพักฐานลงมาเรายังมองเป็นจังหวะทยอยสะสมหุ้น ด้วยพื้นฐานเศรษฐกิจไทยยังเติบโต โดยเฉพาะภาคการบริโภคในประเทศสัดส่วนราว 50%ของ GDP ยังเห็นสัญญาญการฟื้นตัว เห็นได้จากดัชนีความเชื่อมั่นผู้บริโภค(CCI) เดือน ม.ค.66 ประกาศออกมาอยู่ที่ระดับ 51.7 จุด และเป็นการเพิ่มขึ้นต่อเนื่องเป็นเดือนที่ 8 และทำระดับสูงสุดในรอบ 26 เดือน และภาคการท่องเที่ยวต่างชาติในปี 2023 ที่เรายังเห็น Upside การปรับเพิ่ม โดย Key สำคัญในประเทศหลักๆคือ การรายงงานงบ 4Q22 หลายบริษัท เริ่ม 13 ก.พ. GLOBAL, JMT, PTTGC, SGC, SINGER 14 ก.พ. KEX, VGI 15 ก.พ. ASK, DELTA, ITC, OR 16 ก.พ. BH, GULF, LPN, PTT, SC, VGI, THANI 17 ก.พ. CPNREIT, HENG, PSH, STA, STARK, STGT, TFM, TIDLOR
Theme แนะนำลงทุนในสัปดาห์นี้
1.) หุ้นน้ำมัน แนะนำเก็งกำไรระสั้น PTTEP (ราคาพื้นฐาน 172.0 บาท) ตามทิศทางราคาน้ำมันที่ Rebound และฟื้นตัวแรง  หลังจากปลายสัปดาห์ที่แล้วรัสเซียได้ปรับลดปริมาณการผลิตน้ำมันดิบลง 5 แสน บาร์เรลต่อวันในเดือน มี.ค. จากการให้สัมภาษณ์ของรองนายก Alexander Novak คิดเป็นสัดส่วน 5% ของปริมาณการผลิตน้ำมันดิบของรัสเซียที่ 9.77 ล้านบาร์เรลต่อวันในเดือน ธ.ค. ที่ผ่านมา และคิดเป็น 0.5% ของปริมาณการบริโภคน้ำมันดิบทั่วโลกที่ 100 ล้านบาร์เรลต่อวัน ส่งผลให้ราคาน้ำมันดิบปรับตัวขึ้นราวๆ 2% เมื่อวันศุกร์
2.) กลุ่มที่คาดว่างบ 4Q22 กำไรจะออกมาแข็งแกร่ง แนะนำ SHR(ราคาพื้นฐาน 4.66 บาท) ราคาหุ้นปัจจุบัน อยู่ที่ 4.36 บาท ยังไม่แพงยังเทรดต่ำ BV ที่ 4.75 บาท และ PAR ที่ 5 บาทต่อหุ้น ยังชอบ SHR เพราะ เป็น Turnaround play ได้อานิสงค์จีนเปิดประเทศ
3.) กลุ่มอสังหาริมทรัพย์ แนะนำ BRI (ราคาพื้นฐาน 13.3 บาท) อยู่ในกลุ่ม Defensive ราคาหุ้นที่ซื้อขายที่ PER ปี 2566 เพียง 6.8 เท่า อัตราผลตอบแทนเงินปันผล (DY) สูงกว่า 5.7%
4.) กลุ่มประกันชีวิต แนะนำ BLA (ราคาพื้นฐาน 56.0 บาท) แนะนำเอาไว้ Hedge พอร์ตลงทุน ในช่วงที่ Bond yields ปรับขึ้น
5.) กลุ่มที่จะได้อานิสงค์จากการกลับเข้ามาของทัวร์จีน ได้แก่ DDD (ราคาพื้นฐาน 18.88 บาท) คาดว่าผลิตภัณฑ์หลักอย่าง Snail White ซึ่งเป็นของฝากที่ทัวร์จีนนิยมซื้อกลับจะขายดี
ประเมินตลาดหุ้นไทยวันนี้แกว่งในกรอบ 1655-1670 จุด หุ้นแนะนำ PTTEP
Top pick :  PTTEP(ราคาพื้นฐาน 172.0 บาท)
1.) คาดได้ Sentiment บวกตามทิศทางราคาน้ำมันที่ Rebound และฟื้นตัวแรง  2% หลังจากปลายสัปดาห์ที่แล้วรัสเซียได้ปรับลดปริมาณการผลิต
2.) ราคาน้ำมันขึ้นที่ปรับขึ้นทุกๆ 5 เหรียญ จะเป็น upside ต่อ Target Price เพิ่มราว 5 บาท
รายงานตัวเลขเศรษฐกิจ
วันจันทร์ ติดตาม ถ้อยแถลงของ Fed Bowman
วันอังคาร ติดตามตัวเลข GDP 4Q22 ของญี่ปุ่น คาด +0.5% QoQ และ +2% YoY ตัวเลขเงินเฟ้อทั่วไปของสหรัฐฯ เดือน ม.ค. คาด +0.4% MoM และ +6.2% YoY (ชะลอตัวจากเดือนก่อนหน้าที่ +6.5% YoY) ตัวเลข Core inflation ของสหรัฐฯ เดือน ม.ค. คาด +0.4% MoM และ +5.5% YoY (ชะลอตัวจากเดือนก่อนหน้าที่ +5.7% YoY) ถ้อยแถลงของ Fed Logan และ Fed Williams
วันพุธ ติดตามตัวเลขเงินเฟ้อของอังกฤษเดือน ม.ค. คาด -0.4% MoM และ +10.2% YoY (ชะลอตัวจากเดือนก่อนหน้าที่ +10.5% YoY) ตัวเลข Retail sales ของสหรัฐฯ เดือน ม.ค. คาด +1.6% MoM ตัวเลข NY Empire State Manufacturing index เดือน ก.พ. คาด -17.75 จุด (ดีขึ้นจากเดือนก่อนหน้าที่ -32.9 จุด) ตัวเลข Industrial production ของสหรัฐฯ เดือน ม.ค. คาด +0.5% MoM ตัวเลข NAHB Housing Market Index เดือน ม.ค. คาด 37 จุด (+5.7% MoM) และตัวเลขปริมาณสต๊อกน้ำมันดิบของสหรัฐฯรายสัปดาห์
วันพฤหัสฯ ติดตามตัวเลขส่งออก และนำเข้าของญี่ปุ่นเดือน ม.ค. คาด +0.8% YoY และ 18.4% YoY ตามลำดับ ตัวเลข House price index ของจีนเดือน ม.ค. คาด -1.3% YoY ตัวเลขดัชนีราคาผู้ผลิตของสหรัฐฯ เดือน ม.ค. คาด +0.4% MoM และ +5.4% YoY ตัวเลข Building Permit ของสหรัฐฯ เดือน ม.ค. คาด 1.353mn (+1.2% MoM) ตัวเลข Housing Starts ของสหรัฐฯ เดือน ม.ค. คาด 1.365mn (-1.2% MoM) ตัวเลข Initial Jobless Claim ของสหรัฐฯ รายสัปดาห์ คาด +200K (จาก 196K ในสัปดาห์ก่อน) ถ้อยแถลงของ Fed Mester, Fed Bullard, และ Fed Cook
วันศุกร์ ติดตามตัวเลข Retail sales ของอังกฤษ เดือน ม.ค. คาด -0.5% MoM และ -5.5% YoY ตัวเลข Export price และ Import price ของสหรัฐฯ เดือน ม.ค. คาด -0.2% MoM และ -0.1% MoM รวมถึงถ้อยแถลงของ Fed Barkin
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY